[{"text_idx": "#000003", "text": "Dosbarth Dysgu o Bell GwE"}, {"text_idx": "#000004", "text": "Yn ystod y flwyddyn ariannol hon, mae\u2019r grant dysgu proffesiynol wedi\u2019i ddyrannu i chwe awdurdod lleol y rhanbarth (ac nid i GwE). Bydd y cyllid yn cael ei ddirprwyo yn gyfan i ysgolion. Mae\u2019r dull o bennu lefel y cyllid wedi\u2019i gyfrifo yn o\u0302l y telerau a\u2019r amodau a nodwyd yn fanwl gan Lywodraeth Cymru, h.y. mae\u2019r dull a ddefnyddir i bennu cyllid ar lefel ysgol yn cael ei gyfrifo ar sail niferoedd yr athrawon cyfwerth a\u0302 llawn amser ar adeg y cyfrifiad dilys diweddaraf. Y data hwn fydd yn gyrru dyraniad cyllid LlC i AauLl ar gyfer 2019/20, sy\u2019n seiliedig ar yr un egwyddorion a\u0302 dyraniadau 2018/19."}, {"text_idx": "#000005", "text": "Mae eich awdurdod lleol eisoes wedi cadarnhau dyraniadau ysgolion unigol. Bydd y cyllid yn cael ei drosglwyddo\u2019n uniongyrchol i gyllideb yr ysgol drwy eich awdurdod lleol."}, {"text_idx": "#000006", "text": "Dyma delerau ac amodau\u2019r grant, fel y nodwyd gan Lywodraeth Cymru:"}, {"text_idx": "#000007", "text": "Y disgwyliad yw y bydd y cyllid yn helpu ysgolion i fodloni gofynion y Dull Cenedlaethol ar gyfer Dysgu Proffesiynol (NAPL) newydd a bod yn fodd i fuddsoddi yn elfennau\u2019r model. Er enghraifft, mae\u2019n fodd i fuddsoddi yn llwybrau dysgu proffesiynol unigol ymarferwyr a buddsoddi mewn cydweithrediad.\nPrif ddiben y cyllid yw creu amser mewn ysgolion i ymarferwyr wneud y newidiadau i arferion sydd eu hangen cyn gwireddu\u2019r cwricwlwm newydd.\nBydd y cyllid yn targedu\u2019r dysgu sydd ei angen ar athrawon a dysgwyr i\u2019w paratoi ar gyfer y cwricwlwm newydd.\nY disgwyliad ar gyfer y cyllid yw y bydd pob ymarferydd yn cael cyfle i gymryd rhan mewn dysgu proffesiynol gan ddefnyddio\u2019r cyllid. Nid yw\u2019n cael ei gadw\u2019n arbennig at ddefnydd athrawon ac arweinwyr a dylid ei ddefnyddio, er enghraifft, i alluogi cymorthyddion dysgu i gael mynediad i ddysgu proffesiynol.\nNid yw\u2019n cael ei gadw\u2019n arbennig i gefnogi athrawon ac arweinwyr a dylid ei ddefnyddio i gefnogi pob ymarferwr sy\u2019n cefnogi\u2019r addysgu a\u2019r dysgu mewn dosbarthiadau, gan gynnwys cymorthyddion dysgu/cynorthwywyr cymorth dysgu\nDylid defnyddio\u2019r cyllid i gefnogi ymwneud a\u0302\u2019r cynnig dysgu proffesiynol rhanbarthol, neu gynnig proffesiynol, er enghraifft SAU, neu i gefnogi dysgu proffesiynol ar y cyd ar draws ysgolion"}, {"text_idx": "#000008", "text": "Yn unol a\u0302 hyn, dylai\u2019r cyllid gael ei ddefnyddio i gefnogi meysydd megis:"}, {"text_idx": "#000009", "text": "y broses gyffredinol o ryddhau athrawon a chymorthyddion dysgu i gymryd rhan mewn gweithgareddau dysgu proffesiynol;\ntalu unigolion, gan greu rolau a swyddi, i gefnogi\u2019r gwaith o gydlynu gweithgareddau DP ar draws ysgol neu grw\u0302p o ysgolion. Byddai\u2019r rolau hyn yn cynnwys cefnogi cyd-weithwyr, adrannau neu ddulliau gweithredu ysgol gyfan gydag ymholi beirniadol, rheoli newid a gweithgareddau YSD;\ncostau rhyddhau er mwyn i ymarferwyr gymryd rhan mewn gweithgareddau ymchwil ac ymholi beirniadol, gan ariannu amser rhyddhau i ymchwilio i oblygiadau\u2019r cwricwlwm newydd ar gyfer eu harfer addysgu ac asesu eu hunain;\ncostau rhyddhau i alluogi ymarferwyr i gydweithio yn yr ysgol ac ar draws clystyrau a rhwydweithiau ysgolion \u2013 gan gymryd rhan mewn dysgu proffesiynol ar y cyd a chynllunio ar y cyd;\ncefnogi datblygiad rolau megis Hyfforddwr Dysgu Proffesiynol ysgol (neu lefel clwstwr)"}, {"text_idx": "#000010", "text": "Mae yna ddisgwyliad y bydd ysgolion yn gwneud y mwyaf o\u2019r cyllid trwy gyfuno eu hadnoddau\u2019n briodol ar draws clystyrau/rhwydweithiau strwythuredig i gynyddu effaith a lefel y cyllid."}, {"text_idx": "#000011", "text": "Gofynion monitro gan Llywodraeth Cymru"}, {"text_idx": "#000012", "text": "Dylai ysgolion gyhoeddi eu cynlluniau Dysgu Proffesiynol (naill ai ar lefel ysgol neu glwstwr) gan amlinellu sut y maent yn bwriadu cefnogi anghenion dysgu proffesiynol yr holl ymarferwyr yn eu hysgolion, a chyflwyno adroddiad blynyddol ar y cynlluniau hynny (a chyhoeddi adroddiad byr ar eu gwefan)."}, {"text_idx": "#000014", "text": "Er mwyn cefnogi ysgolion i gydymffurfio a\u0302\u2019r disgwyliad hwn, cre\u0308wyd templed ac mae ar gael ar G6. Os gellir adnabod y cyllid yng nghynllun datblygu presennol yr ysgol ac mae\u2019n cael ei gyhoeddi, bydd hyn yn bodloni amodau\u2019r grant."}, {"text_idx": "#000015", "text": "Gofynnir i ysgolion uwchlwytho eu cynllun datblygu ysgol a\u2019r templed (os yw\u2019n cael ei ddefnyddio), wedi\u2019i gwblhau, ar G6."}, {"text_idx": "#000017", "text": "Os oes gennych unrhyw ymholiadau am y cyllid hwn, cysylltwch a\u0302\u2019r canlynol yn y lle cyntaf:"}, {"text_idx": "#000018", "text": "O ran unrhyw ymholiadau am ddyrannu\u2019r cyllid a sut i gael gafael arno, cysylltwch a\u0302\u2019r ti\u0302m cyllid yn eich awdurdod lleol;\nO ran unrhyw ymholiadau am weithgareddau gwario cymwys, monitro a gwerthuso pa mor effeithiol yw\u2019r gwariant, cysylltwch ag Ymgynghorydd Cefnogi Gwelliant eich ysgol."}]